סיפורם של ברן ולות'יין

סיפורם של ברן ולות'יין (באנגלית: The Tale of Beren and Lúthien) הוא ספר רומנטיקה-פנטזיה מאת ג'ון רונלד רעואל טולקין, אשר פורסם בשנת 2017, כ-44 שנים לאחר מותו, ונערך על ידי בנו של טולקין, כריסטופר טולקין. הספר עוסק בסיפורם של האדם ברן והעלפית לותין וסיפור אהבתם, אשר מתרחש בעידן הראשון של הארץ התיכונה, כ-6,500 שנים לפני התרחשות עלילת הספרים "שר הטבעות" ו"ההוביט". טולקין כתב גרסאות רבות על סיפורם של ברן ולותין, וחלקן נמצאות בספר "הסילמריליון". סיפורם של ברן ולותין מוזכר רבות ב"שר הטבעות", בעקבות חשיבותם ותרומתם בסילמרליון.

ברן, בנו של ברהיר, חילץ סילמריל מכתר הברזל  של מרגות, כמוהר, עבור לותיין, בתו של מלך העלפים תינגול. ידו נגדעה ביד הזאב קרכרות כשהסילמריל אחוז בתוכה ובהמשך הוא נהרג על ידי קרכרות, אך לותיין התחננה לפני מנדוס, וָלָא המוות, שופט המתים, והוא החזירו לחיים, בתמורה לכך שתהפוך לבת-תמותה.

ברן ולותיין חיו את חייהם בטול-גאלן באוסיריאנד. ניניהם היו אלרונד ואלרוס. 

את ההשראה לסיפור האהבה לקח טולקין מסיפור אהבתו לאשתו אדית', ולאחר מותה הוא חרט על מצבת קברה גם את השם לות'יין, ובהמשך נחרט השם "ברן" גם על מצבת קיברו שלו.

קישורים חיצוניים  
 The Tale of Beren and Lúthien at theonering.net

הארץ התיכונה
יצירות שהתפרסמו לאחר מות מחבריהן
שר הטבעות